cyanic-selkie/wikianc huggingface dataset:
Ηλίας Λαζάρογλου
Εργάστηκε στη Νομαρχία Κυκλάδων, στο Υπουργείο Εσωτερικών, στη Νομαρχία Καρδίτσας και κατέληξε στην Αθήνα. Ο πρόωρος θάνατος της γυναίκας του, Ειρήνης Κοντίζα-Λαζάρογλου του στοίχισε αρκετά. Άρχισε να εκδίδει το ποιητικό του έργο αρχικά σε τοπικές εφημερίδες. Το πρώτο του βιβλίο κυκλοφόρησε το 1954 στη Σύρο. Συνεργάστηκε με διάφορες εφημερίδες και περιοδικά δημοσιεύοντας άρθρα λογοτεχνικού και κοινωνικού περιεχομένου.
Ο Ηλίας Λαζάρογλου πέθανε στις 5 Νοεμβρίου 1988. Η Ανθολογία του ποιητικού έργου του, εκδόθηκε για πρώτη φορά στην Αθήνα το 1998. Την επιμέλεια είχε ο γιος του, Μπάμπης Λαζάρογλου. Το τελευταίο ποίημα του το έγραψε τον Οκτώβριο του 1988 λίγο πριν πεθάνει, στην Αθήνα και είχε τον τίτλο «Αντίο»
Είναι βραβευμένο μέλος της Ένωσης Ελλήνων Λογοτεχνών ενώ έχει ανθολογηθεί σε πολλές εκδόσεις με καλές κριτικές.
Έχουν εκδοθεί οι ποιητικές του συλλογές:
Κατηγορία:Νεοέλληνες ποιητές
Ξενίας γραφή
Με την ονομασία ξενίας γραφή φέρονταν κατά το αρχαίο αττικό δίκαιο η μήνυση και η δημόσια δίκη που ακολουθούσε και που αφορούσε αντιποίηση δημόσιας θέσης πολίτη ή δικαιώματος κατά την άσκηση δημόσιας υπηρεσίας. Η γραφή αυτή γίνονταν (ασκούνταν) από οποιονδήποτε Αθηναίο πολίτη που είχε πλήρη πολιτικά δικαιώματα εναντίον οποιουδήποτε άλλου που στερούμενος αυτών κατείχε ή ασκούσε δημόσιο έργο. Ως γνωστό Αθηναίος πολίτης θεωρούταν μόνο ο "γένει ή ποιήσει" υπάρχων τοιούτος. Δηλαδή ο γεννηθείς από Αθηναίους πολίτες ή ο πολιτογραφηθείς από τον Δήμο της Αθήνας. Κατά συνέπεια οποιοσδήποτε που δεν τύχαινε Αθηναίος πολίτης δεν είχε το δικαίωμα να συμμετέχει στην Εκκλησία του Δήμου, σε δημόσια έργα, θέσεις (διοικητικές ή δικαστικές), εκλογές, τελετές κ.λπ.
Εάν ο μηνυόμενος επί ξενίας γραφή καταδικαζόταν ως ένοχος του εξ αυτού αδικήματος δημεύονταν όλα τα υπάρχοντά του υπέρ του δημοσίου ενώ ο ίδιος πωλούταν ως δούλος. Η απόφαση όμως της εκτέλεσης των προηγουμένων μπορούσε να ανασταλεί αν ο καταδικαστείς ήγειρε αμέσως την λεγόμενη "Δίκη ψευδομαρτυριών" εναντίον των μαρτύρων στις καταθέσεις των οποίων είχε βασιστεί η καταδίκη. Αν διαπιστωνόταν στη συνέχεια ότι ο αθωωθείς κατόπιν ξενίας γραφής είχε κατορθώσει αυτό δια δωροδοκίας των μαρτύρων τότε είχε το δικαίωμα οποιοσδήποτε πολίτης να υποβάλει την λεγόμενη δωροξενίας γραφή όπου σε περίπτωση καταδίκης ακολουθούσαν οι προβλεπόμενες ποινές επί ξενίας γραφή.
Οι γραφές (= μηνύσεις) αυτές υποβάλλονταν στους θεσμοθέτες και εκδικάζονταν επί μεν εποχής του Δημοσθένη από των Ηλιαστικών δικαστηρίων, επί δε εποχής Λυσία από τους ναυτοδίκες, στη Φρεαττύδα και μάλιστα από πλοίο. Σημειώνεται ότι στην Αθηναϊκή Δημοκρατία το αδίκημα της ψευδούς εγγραφής προσώπων στα ληξιαρχικά γραμματεία (= εκλογικοί κατάλογοι), ήταν λίαν διαδεδομένη και τακτικά συνέβαιναν πολλές διαγραφές πολιτών μετά από παραπάνω δίκες.
Πηγές
Κατηγορία:Αττικό Δίκαιο
Κατάλογος τελικών Κυπέλλου Ελλάδας στο ποδόσφαιρο ανδρών
Το Κύπελλο Ελλάδας στο ποδόσφαιρο ανδρών αποτελεί τον κορυφαίο θεσμό με μορφή κυπέλλου στην Ελλάδα και διοργανώνεται από την Ελληνική Ποδοσφαιρική Ομοσπονδία (ΕΠΟ). Η διεξαγωγή του ξεκινά στην αρχή της εκάστοτε αγωνιστικής περιόδου και ολοκληρώνεται με τον Τελικό Αγώνα, ο οποίος πραγματοποιείται συνήθως το Μάιο.
Αποτελέσματα
<references group="υ"/>
Αναλυτικά
Οι σημαίες αφορούν εθνικότητα και χρησιμοποιούνται για την πληρέστερη ταξινόμηση των στοιχείων (μέσω του ρόμβου στις επικεφαλίδες).
Πηγές: ΕΠΟ,  Ανδρέας Μπόμης  και Rec.Sport.Soccer Statistics Foundation (RSSSF),  εκτός εάν αναφέρεται διαφορετικά.
<references group="υ"/>
Χώροι διεξαγωγής
Αγώνες για τον τελικό του κυπέλλου Ελλάδας έχουν πραγματοποιηθεί σε 11 διαφορετικά σημεία 6 πόλεων της χώρας. Μόλις 9 χρονιές μονός τελικός ορίστηκε να διεξαχθεί εκτός Λεκανοπεδίου, το οποίο φιλοξενεί την κορυφαία αναμέτρηση του θεσμού 9 φορές τη δεκαετία.
Σε όλη σχεδόν την ιστορία του θεσμού, υπήρχε ένας χώρος σταθερής ή έστω συχνότατης τέλεσης του αγώνα. Αρχικά και μέχρι το 1963 ήταν το γήπεδο Παναθηναϊκού, σήμερα Απόστολος Νικολαΐδης (17 μονοί τελικοί από τους πρώτους 21, με συνεχείς 12 μεταξύ 1939 και 1956), το οποίο το διαδέχθηκε το ανακαινισμένο στάδιο Καραϊσκάκη από το 1969 και για όλη τη δεκαετία του '70 (8 στους 11). Κατόπιν τριών ετών στο Νίκος Γκούμας και με την ανέγερση του πολλαπλάσιας χωρητικότητας Ολυμπιακού σταδίου Αθηνών, αυτό αποτέλεσε –πλην δύο διοργανώσεων με διπλό τελικό– τη μόνιμη επιλογή της ΕΠΟ για τα επόμενα 14 χρόνια και ανεξαρτήτως αντιπάλων (παρότι ταυτόχρονα διατελούσε έδρα του Παναθηναϊκού και για μικρότερες περιόδους των Ολυμπιακού, ΑΕΚ). Ακολούθησε η 12ετία 1997-2008 με 9 διαφορετικά γήπεδα διεξαγωγής και για πρώτη φορά τα 3 στην επαρχία, ενώ στη συνέχεια έχει επανέλθει ο προκαθορισμός του σταδίου ΟΑΚΑ μέσω της προκήρυξης του κυπέλλου.
Τατιάνα Μπλάτνικ
Η Τατιάνα Μπλάτνικ (γεννημένη ως Τατιάνα Ελίνκα Μπλάτνικ Tatiana Ellinka Blatnik, 28 Αυγούστου 1980) είναι η σύζυγος του πρίγκιπα Νικόλαου, γιου του Κωνσταντίνου και της Άννας-Μαρίας, τέως Βασιλέων της Ελλάδας.
Κατάλογος τελικών Κυπέλλου Ελλάδας στο ποδόσφαιρο ανδρών
Σημειώσεις
<references group="σ"/>
Τατιάνα Μπλάτνικ
Οικογένεια
Γεννήθηκε στο Καράκας της Βενεζουέλας στις 28 Αυγούστου 1980 και είναι η κόρη του Σλοβένου επιχειρηματία Λάντισλαβ Μπλάτνικ και της Γερμανίδας αριστοκράτισσας Μαρί Μπίερλαϊν. Από την πλευρά της μητέρας της, είναι εγγονή της Κόμισσας Ελίνκα φον Άϊνζιντελ, απογόνου του Γουλιέλμου Β΄ εκλέκτορα της Έσσης. Το 1986, όταν η Τατιάνα ήταν έξι ετών, ο πατέρας της πέθανε και, σύντομα, η μητέρα της παντρεύτηκε τον επιχειρηματία Αττίλιο Μπρίλεμπουργκ.
Εκπαίδευση και επαγγελματική πορεία
Από το 2006 ως τον Ιούλιο του 2010 εργαζόταν στο πλευρό της σχεδιάστριας ρούχων Νταϊάν φον Φίρστενμπεργκ, έχοντας το ρόλο της οργανώτριας εκδηλώσεων και των δημοσίων σχέσεων.
Αρραβώνας και γάμος
Η Τατιάνα γνώρισε τον Νικόλαο το 2003 στο Γκστάαντ της Ελβετίας. Οι δυο τους ανέπτυξαν σχέση, με την Τατιάνα να βρίσκεται επίσημα δίπλα στον Νικόλαο τα επόμενα χρόνια. Το 2004, τον συνόδευσε στο στάδιο Ντα Λουζ της Λισαβόνας και πανηγύρισε μαζί του την κατάκτηση του ευρωπαϊκού πρωταθλήματος ποδοσφαίρου από την Ελλάδα.
Ο αρραβώνας του ζευγαριού ανακοινώθηκε επίσημα στις 28 Δεκεμβρίου 2009 από το γραφείο του τέως βασιλιά Κωνσταντίνου στο Λονδίνο. Ο γάμος του ζευγαριού έγινε στις Σπέτσες, στις 25 Αυγούστου 2010, με την παρουσία πολλών μελών βασιλικών οικογενειών της Ευρώπης. Σημαντικές παρουσίες στο γάμο ήταν η Βασίλισσα Μαργαρίτα Β΄ της Δανίας, η Βασίλισσα Σοφία της Ισπανίας, ο Πρίγκιπας Μιχαήλ του Κεντ, ο Χάακον, Διάδοχος Πρίγκιπας της Νορβηγίας και ο Γουλιέλμος Αλέξανδρος, Διάδοχος Πρίγκιπας της Ολλανδίας.
Φιλανθρωπική δράση
Η Τατιάνα Μπλάτνικ αποτελεί συνιδρύτρια του τμήματος Νεολαία της ΕΛΠΙΔΑΣ, μιας επιτροπής του Συλλόγου Φίλων Παιδιών με Καρκίνο ΕΛΠΙΔΑ. Το τμήμα, που αποτελείται από νέα ηλικιακά μέλη της φιλανθρωπικής οργάνωσης, έχει σκοπό τη δημιουργία νέων ιδεών και δράσεων για παιδιά που πάσχουν από νεοπλασματικές ασθένειες.
Από το 2014, η Τατιάνα αποτελεί μέλος και δωρητής της μη κερδοσκοπικής οργάνωσης «Μπορούμε», που σκοπό έχει τον περιορισμό της σπατάλης τροφίμων και την καταπολέμηση του υποσιτισμού στην Ελλάδα. Η ίδια μάλιστα έχει προσφέρει μέρος των εσόδων της από το βιβλίο της A Taste of Greece στην οργάνωση. Το Μάιο του 2016 συμμετείχε στην προετοιμασία συσσιτίων για άπορες οικογένειες του ενοριακού φιλόπτωχου ταμείου της Αγίας Μαρίνας στην Ηλιούπολη.
Είναι, επίσης, μέλος του Ιδρύματος Walkabout, που σκοπό έχει την αρωγή σε άτομα με κινητικές δυσκολίες, και ευργέτης του Μουσείου Κυκλαδικής Τέχνης στην Αθήνα.
Παραπομπές και Υποσημειώσεις
Τατιάνα Κατηγορία:Δανοί ευγενείς Κατηγορία:Βενεζουελανοί ευγενείς
Λουίς ντε Ντέιστερ
Ο Λουίς ντε Ντέιστερ (Louis de Deyster, 1656 - 18 Δεκεμβρίου 1711), επίσης γνωστός ως Λοντεβάικ Ντέιστερ (Lodewyk Deyster), ήταν Φλαμανδός καλλιτέχνης και κατασκευαστής μουσικών οργάνων. Τα μπαρόκ έργα ζωγραφικής του δείχνουν μια σαφή επιρροή Ιταλών δασκάλων όπως οι Λούκα Τζορντάνο, Μαράττα, Φεντερίκο Μπαρότσιi και ζωγράφοι της Νότιας Ολλανδίας όπως οι Ρούμπενς, Άντονι βαν Ντάικ και Μπούκχορστ. Η θυγατέρα του, Αννε ντε Ντέιστερ, γεννημένη το 1696, έγινε επίσης ζωγράφος και κατασκευαστής μουσικών οργάνων.
Βιογραφία
Ο Ντέιστερ γεννήθηκε το 1656 στη Μπρυζ. Ήταν μαθητής του Γιαν Μες (Jan Maes), ενός αξιοσέβαστου καλλιτέχνη αυτής της πόλης. Από το 1682–1688, έζησε και εργάστηκε στην Ιταλία και, όταν επέστρεψε στην πατρίδα του Μπρυζ, έφερε μαζί του το επιβλητικό ρωμαϊκό μπαρόκ ύφος. Ήταν βαθιά θρησκευτική ιδιοσυγκρασία και ο χαρακτήρας του αντικατοπτριζόταν στην επιλογή των θεμάτων του.
Ζωγράφισε πολλούς πίνακες για τις εκκλησίες της πόλης του. Οι εκτυπώσεις των χαρακτικών του, όλες με θρησκευτικά θέματα, μοιράζονται με τους πίνακες του υψηλή δραματικότητα και ενέργεια, με τους πρωταγωνιστές διατεταγμένους σε σύνθετες πόζες. Ακριβώς όπως ο ντε Ντέιστερ εφάρμοσε το χρώμα με ελευθερία και αυθορμητισμό, έτσι και χάραζε και τις πλάκες των χαρακτικών του. Στην Εκκλησία του Αγίου Ιακώβου στη Μπρυζ, υπάρχουν τρεις ωραίοι πίνακες του Ντέιστερ που αντιπροσωπεύουν τη Σταύρωση, την Ανάσταση και τον θάνατο της Παναγίας. Στην Εκκλησία της Αγίας Άννας, επίσης στην Μπρυζ, υπάρχει έργο με το Μαρτύριο του Αγίου Σεβαστιανού.
Υπόθεση Μυρτώς Παπαδομιχελάκη
Το συμβάν
Στις 23 Ιουλίου του 2012, μία ανήλικη κοπέλα, ονόματι Μυρτώ Παπαδομιχελάκη, βρέθηκε ημίγυμνη, χτυπημένη και σε κώμα, σε μία από τις πιο δημοφιλείς παραλίες της Πάρου. Το κεφάλι της είχε υποστεί σφοδρό χτύπημα με πέτρα, που ζύγιζε 5 κιλά. Οι αρχές διέταξαν να διακομιστεί το συντομότερο δυνατό σε ένα νοσοκομείο της Αθήνας, ώστε να της παράσχουν άμεση φροντίδα, ενώ παράλληλα ξεκίνησαν οι προσπάθειες για τον εντοπισμό του δράστη.
Αρχικά, οι έρευνες της Αστυνομίας εξέταζαν το περιστατικό ως ατύχημα. Παρ’ όλα αυτά, λίγο καιρό αργότερα, ο ιατροδικαστής Νίκος Καλογριάς, ανακοίνωσε ότι βρέθηκαν ίχνη σπέρματος στο σώμα της κοπέλας, με αποτέλεσμα οι αρχές να επανεκκινήσουν τις έρευνες.
Θύμα
Το θύμα της υπόθεσης ήταν η Μυρτώ Παπαδομιχελάκη, η οποία ήταν 15 ετών. Μετά τα γεγονότα η κοινή γνώμη ευαισθητοποιήθηκε και χιλιάδες δωρεές πραγματοποιήθηκαν, συγκεντρώνοντας περίπου 10 χιλιάδες ευρώ για τα έξοδα θεραπείας. Κατά τον Οκτώβριο του 2012, το κορίτσι, πλέον είχε ξυπνήσει από το κώμα, και βρισκόταν σε κέντρο αποκατάστασης.
Το 2013, ο Ανδρέας Λυκουρέντζος, Υπουργός Υγείας τότε, ανακοίνωσε ότι το θύμα θα διακομιστεί σε κλινική των ΗΠΑ, με τα έξοδα πληρωμένα από την κυβέρνηση. Η χρηματοδότηση συνεχίστηκε και με τον επόμενο Υπουργό, Άδωνι Γεωργιάδη. Παρόλα αυτά, υπήρξαν κι άλλοι χρηματοδότες ενώ μαζεύτηκαν και χρήματα από την Ελληνοαμερικανική ένωση στις ΗΠΑ, για τη θεραπεία της στο παιδικό νοσοκομείο του Χάρβαρντ στη Βοστόνη.
Κατά τον Μάιο του 2017, το κέντρο αποκατάστασης στο οποίο βρισκόταν ανακοίνωσε σε μία εκδήλωση προς τιμήν της ότι σωματικά έχει αποκατασταθεί και ότι ήταν εφικτό να επιστρέψει στο πατρικό της. Ωστόσο, παραμένει έως και σήμερα σε διαδικασία συνεχούς αποκατάστασης, καθώς σύμφωνα με τη μητέρα της, η Μυρτώ αδυνατεί να επικοινωνήσει αποτελεσματικά και δεν μπορεί να τραφεί μόνη της.
Ύποπτοι
Σύμφωνα με την αναφορά της Αστυνομίας, οι αρχικοί ύποπτοι ήταν 12 άνδρες, Έλληνες και ξένοι, οι οποίοι είτε δούλευαν πέριξ της παραλίας είτε εθεάθησαν στο σημείο που διαπράχθηκε το έγκλημα. Όσο η έρευνα προχωρούσε, τόσο μειωνόταν ο αριθμός των υπόπτων και συγκεκριμένα ύστερα από μαρτυρίες, οι αρχές επικεντρώθηκαν σε τέσσερις, καταλήγοντας ότι ο ύποπτος εργαζόταν πέριξ της σκηνής του εγκλήματος.
Ο Αχμέτ Βακάς, είχε ήδη αποχωρήσει από το νησί, καθότι κάποιο συγγενικό του πρόσωπο, ήταν σοβαρά άρρωστο. Ο Αχμέτ Βακάς συνελήφθη αργότερα στην Αθήνα, μετά από τυχαίο έλεγχο της Αστυνομίας λόγω ταυτοποίησης του DNA και θεωρήθηκε ως ο ένοχος του εγκλήματος.
Δράστης
Η σύλληψή του έγινε λίγες μέρες αργότερα στη Νέα Χαλκηδόνα, στην οποία συνελήφθησαν κι άλλοι δύο ύποπτοι. Η αστυνομία τον εντόπισε μέσω κινητού τηλεφώνου, καθώς επίσης και με τη βοήθεια άλλων μαρτύρων που συνεργάστηκαν με την αστυνομία.
Κατόπιν έγινε ξανά ταυτοποίηση του DNA, η οποία ταίριαξε με αυτό που εντοπίστηκε στα ρούχα και στο σώμα της νεαρής κοπέλας. Ο Βακάς ομολόγησε το έγκλημά του και σύμφωνα με την αστυνομία, περιέγραψε με απόλυτη ηρεμία το έγκλημα και τις λεπτομέρειες αυτού. Σύμφωνα με τον ίδιο, προσπάθησε να κλέψει το κινητό τηλέφωνο της νεαρής κοπέλας, όμως εκείνη προέβαλε αντίσταση. Κατόπιν, τη χτύπησε με μία πέτρα στο κεφάλι, ώσπου αυτή έπεσε αναίσθητη στο έδαφος. Ενόσω η κοπέλα ήταν ανήμπορη πλέον να αμυνθεί εκείνος τη βίασε, συνεχίζοντας και τα χτυπήματα.
Κατά την περίοδο της σύλληψης, ο δράστης είχε προγραμματίσει εκούσια επιστροφή στο Πακιστάν.
Αντιδράσεις
Μετά την ομολογία του, ο δράστης, μεταφέρθηκε στο νησί της Σύρου, όπου κατάθεσε ενώπιον του εισαγγελέα. Κατά τη διάρκεια της μεταφοράς του στο γραφείο του εισαγγελέα, περαστικοί άρχισαν να τον προπηλακίζουν.
Οι διαδηλώσεις έλαβαν χώρα τόσο κατά τη μεταφορά όσο και στη δίκη. Αυτό είχε ως αποτέλεσμα, η αστυνομία φοβούμενη περαιτέρω αντιδράσεις, να ξεκινήσει επιχείρηση για τον εντοπισμό παράνομων μεταναστών στο κέντρο της Αθήνας με σκοπό τη μετέπειτα απέλασή τους. Ο υπουργός του Πολίτη, Νίκος Δένδιας, δήλωσε: «ο εντοπισμός και η απέλαση θα συνεχιστούν έως ότου το κέντρο της Αθήνας είναι "καθαρό"».
Δίκη
Αρχικά, ο ένοχος, είχε πείσει τους δικαστές ότι επρόκειτο για ανήλικο, ώστε να δικαστεί με ανάλογο τρόπο. Στην αρχή, ανέφερε ότι γεννήθηκε το 1991, ενώ κατόπιν το 1993, ώσπου τελικά είπε ότι γεννήθηκε το 1995. Η ανακρίβεια αυτή οδήγησε τις αρχές να ζητήσουν από την εισαγγελία να προσθέσουν αυτές τις ψευδείς δηλώσεις στη δίκη. Παρόλα αυτά, ο Βακάς, δεν άλλαξε τη συμπεριφορά του και συνέχισε να ψεύδεται, αυτό είχε ως αποτέλεσμα, αρχικά να φυλακιστεί για δύο χρόνια.
Ο δράστης καταδικάστηκε σε ισόβια κάθειρξη για τη ληστεία, 18 χρόνια για απόπειρα ανθρωποκτονίας, 18 χρόνια για βιασμό, και 3 μήνες για παράνομη εργασία.
Παραπομπές
Κατηγορία:Έγκλημα στην Ελλάδα Κατηγορία:Μετανάστευση στην Ελλάδα Κατηγορία:Ιστορία της Πάρου Κατηγορία:Περιστατικά βίας εις βάρος γυναικών
Βέροια Συρίας
Η Βέροια ήταν ελληνιστική πόλη της βόρειας Συρίας (σημερινό Χαλέπι ή al Haleb στα αραβικά). Πριν ονομαστεί έτσι λεγόταν Χαλυβών, ονομασία για την οποία έχουν προταθεί κάποιες ετυμολογήσεις. Μερικοί υποστηρίζουν ότι προήλθε από την αμοριτική λέξη halab, δηλ. σίδερο ή χαλκός, μιας και ήταν σημαντική πηγή μετάλλων. Σύμφωνα με τη δεύτερη εκδοχή Halab δηλώνει την πόλη που έδωσε γάλα. Όταν -σύμφωνα με την παράδοση- ο πατριάρχης των Εβραίων Αβραάμ παρακάλεσε τον Θεό, εκείνος άκουσε την προσευχή του και πότισε με γάλα τους διψασμένους ταξιδιώτες. Επανιδρύθηκε από τον Σέλευκο Α΄ τον Νικάτορα πάνω στη συριακή Χαλυβώνα, με αποίκους από την ομώνυμη πόλη της Μακεδονίας. Από το αρχαίο όνομα προέρχεται και το σημερινό όνομα της πόλης, Χαλέπι.
Κύπελλο Ελλάδας πετοσφαίρισης γυναικών 2019-2020
Το Κύπελλο Ελλάδας βόλεϊ γυναικών για την περίοδο 2019–20 ήταν η 22η διοργάνωση στην ιστορία του θεσμού, και διοργανώθηκε από την ΕΟΠΕ. Η συμμετοχή για τις ομάδες της Βόλεϊ Λιγκ περιόδου 2019-20 ήταν υποχρεωτική, ενώ δικαίωμα συμμετοχής είχαν οι ομάδες της Πρε-Λιγκ γυναικών περιόδου 2019-20 και οι ομάδες της Α2 εθνικής κατηγορίας γυναικών περιόδου 2018-19.
Βέροια Συρίας
Η αρχαία πόλη της Χαλυβώνας άνθησε στην ιστορία ήδη από το 5000 π.Χ., πράγμα που διαπιστώθηκε από τις ανασκαφές στην Tallet Alsauda. Στη συνέχεια γνώρισε τη διαδοχική κυριαρχία της δυναστείας Yamkad, του βασιλείου των Αμοριτών, της Ασσυριακής, της Περσικής και τέλος της Ελληνικής αυτοκρατορίας του Μεγάλου Αλεξάνδρου στα 333 π.Χ.
Κύπελλο Ελλάδας πετοσφαίρισης γυναικών 2019-2020
Τελικά δήλωσαν συμμετοχή 4 ομάδες από την Πρε-Λιγκ και 8 ομάδες από την Α2, που με τις 12 ομάδες της Βόλεϊ Λιγκ αποτέλεσαν ένα σύνολο από 24 ομάδες. Οι αγώνες ξεκίνησαν στις 11 Ιανουαρίου 2020 και ήταν προγραμματισμένο να ολοκληρωθούν με το Φάιναλ-φορ. Η διοργάνωση του Κυπέλλου 2019-20 δεν ολοκληρώθηκε ποτέ, για υγειονομικούς λόγους εξαιτίας της πανδημίας του κορονοϊού, μη αναδεικνύοντας κυπελλούχο.
Βέροια Συρίας
Μετά τον θάνατο του Μεγάλου Αλεξάνδρου, περιήλθε στην κυριαρχία του στρατηγού του Αντιγόνου Α΄ και το 301 π.Χ. στον Σέλευκο Α΄ Νικάτορα. Ο τελευταίος για να εδραιώσει τη μακεδονική κυριαρχία στη Συρία, μετέφερε αποίκους από τη Μακεδονική Βέροια και στο εξής η Χαλυβών θα περνούσε στην ιστορία με το όνομα Βέροια. Η πόλη ενωνόταν μέσω εμπορικού δρόμου με τη Μεσοποταμία και ανήκε στη σελευκιδική επαρχία της Κυρρηστικής. Φαίνεται ότι κατά τους ελληνιστικούς χρόνους η πόλη άνθισε, ενώ η ελληνική γλώσσα ακουγόταν στις οδούς τις. Το 163/2 π.Χ. στην πόλη θανατώθηκε κατά διαταγή του Αντιόχου Ε΄ ο πρώην Ιουδαίος αρχιερέας Μενέλαος επειδή προξένησε αναταραχές στην ελληνική διοίκηση της Ιουδαίας, όσο και στους ομοφύλους του. Ο παραβάτης του νόμου του Θεού βρήκε φρικτό θάνατο πάνω σε πύργο ύψους 50 πήχεων γεμάτο τέφρα. Το 130 π.Χ. οι Έλληνες στρατιωτικοί έποικοι της Βέροιας (κάτοικοι κατά την σελευκιδική φρασεολογία) συνέδραμαν τον στρατό του Αντιόχου Ζ΄ Σιδήτη στον αγώνα κατά των Πάρθων. Στην ύστερη σελευκιδική περίοδο η Βέροια βρισκόταν στην επικράτεια του Φιλίππου Α΄ Φιλαδέλφου. Ο αδελφός του τελευταίου Δημήτριος Γ' Εύκαιρος διοικούσε την άλλη μισή Συρία (την περίοδο εκείνη η ελληνική Συρία είχε διχοτομηθεί) και αφού συνέτριψε τους Ιουδαίους στη Συχέμ, στράφηκε κατά του Φιλίππου στη Βέροια (88 π.Χ.). Τα σελευκιδικά στρατεύματα του Δημητρίου (10.000 πεζοί και 1.000 ιππείς) πολιόρκησαν την πόλη, αλλά ο τύραννός της Στράτων -σύμμαχος του Φιλίππου- κάλεσε σε βοήθεια τον Άραβα φύλαρχο Άζιζο (Aziz) και έναν Πάρθο ύπαρχο μιας γειτονικής επαρχίας τον Μιθριδάτη Σινάκη με ισχυρές δυνάμεις. Η πολυάριθμη στρατιά (Έλληνες, Άραβες και Πάρθοι) εγκλώβισαν τον Δημήτριο στο χαράκωμά του και τον ανάγκασαν σε παράδοση, όπως μας παραδίδει ο ιστορικός Φλάβιος Ιώσηπος.
Κύπελλο Ελλάδας πετοσφαίρισης γυναικών 2019-2020
Α' Φάση
Δεν διεξήχθη λόγω έλλειψης συμμετοχών. Στη φάση αυτή θα μετείχαν οι ομάδες της Α2 μέχρι να παραμείνουν 4, ή μέχρι να παραμείνουν τόσες όσες με τις ομάδες που δήλωσαν συμμετοχή από την Πρε-Λιγκ να αποτελούσαν ένα σύνολο από 16 ομάδες, που θα συμμετείχαν στη Β' Φάση. Τελικά οι 12 ομάδες που δήλωσαν συμμετοχή από τις δύο κατηγορίες ξεκίνησαν τους αγώνες από τη Β' Φάση.
Β' Φάση
Από τη φάση αυτή θα προκρίθηκαν 4 ομάδες, ώστε με τις 12 ομάδες της Βόλεϊ Λιγκ να σχηματίσουν ένα σύνολο από 16 ομάδες, που συνέχισαν στην Γ' Φάση του κυπέλλου.
Βέροια Συρίας
Κατά τον αρχαιολόγο Sauvaget, η Βέροια είχε δομηθεί με το ελληνικό ιπποδάμειο σύστημα (κάθετοι οδοί και παράλληλοι δρόμοι με προσανατολισμό στα τέσσερα σημεία του ορίζοντα). Οι δρόμοι από βορρά προς νότο είχαν πλάτος 3 μ. και οι δρόμοι από ανατολών προς δυσμάς 5 μ. και ορίζουν επιμήκη ορθογώνια οικοδομικά τετράγωνα, μεγάλων διαστάσεων αναλογίας 1:2. Η κεντρική αρτηρία (πλάτους 25 μ.) οδηγούσε με κατεύθυνση από ανατολών προς δυσμάς στην αγορά και κατέληγε στην ακρόπολη. Ο περίβολος της πόλεως είχε σχήμα τετράγωνο με πλευρά 1.100 μ.
Κύπελλο Ελλάδας πετοσφαίρισης γυναικών 2019-2020
Β' Φάση
Οι 12 ομάδες που δήλωσαν συμμετοχή από την Α2 και από την Πρε-Λίγκ ήταν: Ομάδες της Α2: Α.Ε. Αγίας Παρασκευής Αθηνών, Α.Σ.ΑΚ. Πρωταθλητές Πεύκων Θεσσαλονίκης, Α.Ε. Αμπελοκήπων Αθηνών, Α.Σ. Απόλλων Καλαμάτας, Α.Σ. Ελπίς Αμπελοκήπων Θεσσαλονίκης, Ε.Α. Λάρισας, Μ.Α.Σ. Νέα Γενεά Ασβεστοχωρίου, Μ.Ε.Ν.Τ. Θεσσαλονίκης Ομάδες της Πρε-Λιγκ: Α.Ε.Κ. Αθηνών, Α.Ο.Ν. Αμαζόνες Νέας Ερυθραίας, Φ.Ο. Βριλησσίων, Χ.Α.Ν. Θεσσαλονίκης
Βέροια Συρίας
Παραπομπές
Κατηγορία:Αρχαίες πόλεις της Συρίας
Κύπελλο Ελλάδας πετοσφαίρισης γυναικών 2019-2020
Χωρισμός ομάδων σε Ζώνες
Οι ομάδες χωρίστηκαν με γεωγραφικά κριτήρια σε 2 ζώνες. Α' Ζώνη Περιελήφθησαν 6 ομάδες από τις ακόλουθες ενώσεις:
'''1η αγωνιστική Οι ομάδες: Α.Ε.Κ. Αθηνών, Φ.Ο. Βριλησσίων (Α' Ζώνη), Χ.Α.Ν. Θεσσαλονίκης και Ελπίς Αμπελοκήπων (B' Ζώνη) προκρίθηκαν μετά από κλήρωση στη 2η αγωνιστική χωρίς αγώνα.
'''2η αγωνιστική
Γ' Φάση
Στη φάση αυτή εισήλθαν οι 12 ομάδες της Βόλεϊ Λιγκ 2019-20, και με τις 4 ομάδες που προκρίθηκαν από την Β' Φάση αποτέλεσαν ένα σύνολο από 16 ομάδες.
Ημιτελικοί
Η διοργάνωση διακόπηκε λόγω COVID-19.
Εξωτερικοί σύνδεσμοι - Πηγές
2019 2020 Κυπελλο Ελλαδας Πετοσφαιρισης Γυναικων 2019 2020 Κυπελλο Ελλαδας Πετοσφαιρισης Γυναικων 2019 2020
Κομ Ισφάχτ
Η Κομ Ισφάχτ (αραβικά : كوم إسفحت) είναι χωριό της Αιγύπτου στο Κυβερνείο Ασιούτ με 3.719 κατοίκους σύμφωνα με την απογραφή του 2006.
Κατά την ελληνορωμαϊκή εποχή ήταν μικρό χωριό γνωστό σαν Απολλονόπολις Επτακωμίας ή Απολλινόπολις και ανήκε στη νομή Απολλινόπολις μικράς.
Παραπομπές
Κατηγορία:Χωριά της Αιγύπτου Κατηγορία:Πόλεις της Αρχαίας Αιγύπτου
Ομαδοσυνεργατική μάθηση
Μορφές
Η επίσημη ομαδοσυνεργατική μάθηση δομείται, διευκολύνεται και παρακολουθείται από τον εκπαιδευτικό διαρκώς και χρησιμοποιείται στην εργασία για την επίτευξη των στόχων της ομάδας (π.χ. στην ολοκλήρωση μίας ενότητας). Κάθε εκπαιδευτικό υλικό ή ανάθεση εργασίας μπορεί να προσαρμοστεί σε αυτόν τον τύπο μάθησης. Οι ομάδες μπορούν να αποτελούνται από 2-6 άτομα και ποικίλουν ανάλογα με τη διάρκεια συζητήσεων που διαρκούν είτε λίγα λεπτά είτε μία ολόκληρη περίοδο. Οι τύποι στρατηγικών της επίσημης ομαδοσυνεργατικής μάθησης περιλαμβάνουν:
Έχοντας την εμπειρία και αναπτύσσοντας δεξιότητες από αυτό το είδος μάθησης, συχνά διευκολύνεται η άτυπη και η τυπική μάθηση. Οι δραστηριότητες Jigsaw είναι θαυμάσιες διότι ο μαθητής αναλαμβάνει το ρόλο του δασκάλου σε ένα θέμα που του δίνεται και είναι υπεύθυνος να διδάξει το συγκεκριμένο θέμα σε έναν συμμαθητή του. Η ιδέα είναι ότι αν οι μαθητές είναι σε θέση να διδάξουν κάτι, τότε έχουν ήδη μάθει το υλικό.
Η άτυπη ομαδοσυνεργατική μάθηση συνδυάζει την ομαδική με την παθητική μάθηση εφιστώντας την προσοχή στο υλικό μέσα από μικρές ομάδες σε όλο το μάθημα ή με συζητήσεις στο τέλος του μαθήματος, και συνήθως εμπλέκει ομάδες των δύο (π.χ. συζητήσεις ένας προς έναν). Αυτές οι ομάδες είναι συχνά προσωρινές και μπορούν να αλλάξουν από μάθημα σε μάθημα (πολύ αντίθετα στην επίσημη μάθηση όπου δύο μαθητές μπορεί να είναι στην ίδια ομάδα στο εργαστήριο κατά τη διάρκεια ολόκληρου του εξαμήνου, συνεισφέροντας ο ένας στην επιστημονική γνώση του άλλου).
Οι συζητήσεις συνήθως έχουν τέσσερα στοιχεία που συμπεριλαμβάνουν την διατύπωση απαντήσεων σε ερωτήσεις που τίθενται από τον εκπαιδευτικό, την ανταλλαγή απαντήσεων σε ερωτήσεις που τέθηκαν με έναν συνεργάτη, ακούγοντας τις απαντήσεις του συνεργάτη τους στην ίδια ερώτηση και δημιουργώντας μία βελτιωμένη απάντηση. Αυτή η μορφή μάθησης επιτρέπει στον μαθητή να επεξεργάζεται, να κατανοεί και να διατηρεί περισσότερες πληροφορίες.
Στην ομαδοσυνεργατική μάθηση, αυτές οι ομάδες συνομηλίκων συναθροίζονται για μεγάλα χρονικά διαστήματα (π.χ. κατά τη διάρκεια ενός έτους ή αρκετών χρόνων όπως στο λύκειο ή στις μετα-λυκειακές σπουδές), για να βελτιώσουν και να συνεισφέρουν ο ένας στη γνώση του άλλου για ένα θέμα μέσα από συχνές ουσιώδεις συζητήσεις, ενθαρρύνοντας ο ένας τον άλλον και υποστηρίζοντας την ακαδημαϊκή και προσωπική επιτυχία των μελών της ομάδας.
Η τυπική ομαδοσυνεργατική μάθηση (π.χ. μία μακροπρόθεσμη ομαδική μελέτη) είναι αποτελεσματική για την εκμάθηση πολύπλοκων θεμάτων κατά τη διάρκεια του προγράμματος σπουδών ή του εξαμήνου και καθιερώνει το ενδιαφέρον, υποστηρίζοντας τις σχέσεις συνομηλίκων, που με τη σειρά της παρακινεί και ενδυναμώνει τη δέσμευση του μαθητή απέναντι στην εκπαίδευση της ομάδας, ενώ παράλληλα παρατηρείται ενίσχυση της αυτοεκτίμησης και της αυτο-αξίας. Επίσης, η ομαδοσυνεργατική προσέγγιση κάνει τους μαθητές υπεύθυνους για την εκπαίδευση των μελών της ομάδας τους σε περίπτωση που κάποιο μέλος απουσιάζει από το μάθημα. Αυτό είναι αποδοτικό και σε προσωπικό αλλά και σε κοινωνικό επίπεδο.
Τον Δεκέμβριο του 2011 έγινε διαθέσιμη στο κοινό μία ειδική έκδοση της εφημερίδας Co-operative Studies πάνω στο θέμα της ομαδοσυνεργατικής μάθησης. Εκδόθηκε από τον Maureen Breeze. Η έκδοση περιείχε 14 άρθρα τα οποία συντάχθηκαν από θεωρητικούς και πρακτικούς της ομαδοσυνεργατικής μάθησης. Στους αρθρογράφους συμπεριλαμβάνονται οι Alan Wilkins (Ομαδοσυνεργατική μάθηση: ένα συναφές πλαίσιο), Nigel Rayment (Ομαδοσυνεργατική μάθηση: αξίες στην πράξη), Wendy Jolliffe (Ομαδοσυνεργατική μάθηση: καθιστώντας την εργασία στην τάξη) και Nick Matthews (Διδάσκοντας για τους υποστηρικτές της Ομαδοσυνεργατικής μάθησης στο πανεπιστήμιο του Ηνωμένου Βασιλείου University Business School)
Στοιχεία
Οι Brown & Ciuffetelli Parker (2009) και Siltala (2010) συζητούν τα 5 βασικά και ουσιώδη στοιχεία της ομαδοσυνεργατικής μάθησης:
1. Θετική αλληλεξάρτηση
2. Πρόσωπο με πρόσωπο προαγωγική αλληλεπίδραση
3. Ατομική και ομαδική ευθύνη
4. Κοινωνικές δεξιότητες
5. Ομάδα επεξεργασίας
Προκειμένου οι μαθητές να βελτιωθούν σημαντικά, δυο χαρακτηριστικά πρέπει να παρουσιάζονται:
Τεχνικές
Υπάρχει μεγάλος αριθμός διαθέσιμων τεχνικών της ομαδοσυνεργατικής μάθησης. Κάποιες από αυτές τις τεχνικές της ομαδοσυνεργατικής μάθησης συνδυάζουν τους φοιτητές, ενώ άλλες αποτελούνται από μικρές ομάδες των τεσσάρων ή πέντε μαθητών. Εκατοντάδες τεχνικές έχουν δημιουργήσει τις δομές τους, ώστε να μπορούν να χρησιμοποιηθούν από οποιοδήποτε εκπαιδευτικό περιεχόμενο. Εύκολες δομές που μπορούν να εφαρμοστούν είναι οι Think- Pair- Share (Σκέψου- Συνεργάσου- Μοιράσου), Think- Pair- Write (Σκέψου- Μοιράσου- Γράψε), μία παραλλαγή του Round Robin, όπως και η Reciprocal Teaching Technique. Από τις πιο γνωστές τεχνικές της ομαδοσυνεργαστικής μάθησης είναι η Jigsaw (Συνεργατική Συναρμολόγηση), η Jigsaw II (Συνεργατική Συναρμολόγηση II) και η Reverse Jigsaw (Αντίστροφη Συνεργατική Συναρμολόγηση).
Jigsaw (Συνεργατική συναρμολόγηση/ Τεχνική παζλ)
Οι μαθητές είναι μέλη σε δύο ομάδες: η αρχική ομάδα και η εμπειρογνώμων ομάδα. Στην ανομοιογενή αρχική ομάδα, ανατίθεται στον κάθε μαθητή ένα διαφορετικό θέμα. Μόλις ένα θέμα προσδιοριστεί, οι μαθητές φεύγουν από την αρχική ομάδα και μετακινούνται στην ομάδα με τους υπόλοιπους μαθητές, όπου του ανατίθεται ένα από τα θέματα τους. Στην νέα ομάδα που βρίσκονται, οι μαθητές μαθαίνουν το περιεχόμενο μαζί, πριν επιστέψουν στην αρχική τους ομάδα. Μόλις επιστρέψουν στην αρχική τους ομάδα, καθένας από τους μαθητές είναι υπεύθυνος να διδάξει ή να αναθέσει το θέμα που είχε αναλάβει.
Jigsaw II (Συνεργατική συναρμολόγηση ΙΙ/Τεχνική παζλ II)
Η μέθοδος jigsaw II (Συνεργατική Συναρμολόγηση II) αναπτύχθηκε από τον Robert Slavin (1980) και είναι μία παραλλαγή του jigsaw (Συνεργατική Συναρμολόγηση). Στην μέθοδο αυτή ανατίθεται στα μέλη της αρχικής ομάδας το ίδιο εκπαιδευτικό υλικό, αλλά ο καθένας επικεντρώνεται σε διαφορετικό τμήμα του υλικού. Κάθε μέλος πρέπει να γίνει εμπειρογνώμων στο τμήμα που έχει αναλάβει και να το διδάξει έπειτα στα υπόλοιπα μέλη της ομάδας του.
Reverse Jigsaw (Αντίστροφη συνεργατική συναρμολόγηση/τεχνική παζλ)
Η παραλλαγή δημιουργήθηκε από τον Timothy Hedeen (2003). Διαφέρει από την αρχική δομή της Συνεργατικής Συναρμολόγησης ως προς την διάρκεια που διαρκεί η διδασκαλία της δραστηριότητας. Στην τεχνική της Αντίστροφης Συνεργατική Συναρμολόγηση οι μαθητές από την ομάδα των εμπειρογνώμων διδάσκουν στην υπόλοιπη τάξη το περιεχόμενο που είχαν αναλάβει, επομένως είναι προτιμότερο για την αρχική ομάδα να διδαχθεί το περιεχόμενο με αυτόν τον τρόπο.
Reciprocal Teaching (Αμοιβαία Διδασκαλία)
Οι Brown και Paliscar ανέδειξαν την τεχνική της αμοιβαίας διδασκαλίας. Είναι μία ομαδοσυνεργατική τεχνική, η οποία επιτρέπει στους μαθητές να συνεργάζονται και να συμμετέχουν σε διαλόγους σχετικά με το κείμενο. Οι συνεργάτες αναλαμβάνουν με την σειρά τους να διαβάσουν και να θέσουν ερωτήσεις ο ένας στον άλλον, λαμβάνοντας άμεση ανατροφοδότηση. Ένα τέτοιο μοντέλο επιτρέπει στους μαθητές να χρησιμοποιούν σημαντικές μεταγνωστικές τεχνικές, όπως είναι η αποσαφήνιση, η ερώτηση, η πρόβλεψη και η σύνοψη. Αναδεικνύει την ιδέα, ότι οι μαθητές μπορούν να μάθουν αποτελεσματικά ο ένας από τον άλλον.
The Williams
Οι μαθητές συνεργάζονται ώστε να απαντήσουν σε ένα ερώτημα, το οποίο συνδέεται με τον εκπαιδευτικό στόχο του μαθήματος. Κάθε ομάδα έχει διαφορετικές ερωτήσεις, οι οποίες αυξάνουν την γνωστική ικανότητα και επιτρέπει στους μαθητές να προοδεύουν και να φτάσουν στον εκπαιδευτικό στόχο.
STAD (or Student- Teams- Achievements Divisions)
Οι μαθητές τοποθετούνται σε μικρά γκρουπ ή σε ομάδες. Η τάξη στο σύνολο της παρουσιάζει το μάθημα και στην συνέχεια οι μαθητές εξετάζονται. Τα άτομα βαθμολογούνται ως ομάδα. Παρόλα αυτά τα τεστ είναι ατομικά αλλά οι μαθητές ενθαρρύνονται στο να δουλέψουν μαζί, ώστε να βελτιώσουν την συνολική επίδοση της ομάδας.
Βιβλιογραφία
Johnson, D., Johnson, R., & Holubec, E. (1988). Advanced Cooperative Learning. Edin, MN: Interaction Book Company.
Journal of Co-operative Studies, December 2011, Volume 44, Number
Brown, H., & Ciuffetelli, D.C. (Eds.). (2009). Foundational methods: Understanding teaching and learning. Toronto: Pearson Education.
Siltala, R. (2010). Innovativity and cooperative learning in business life and teaching. University of Turku.
Siltala, R., Suomala, J., Taatila, V. & Keskinen, S. (2007). Cooperative Learning in Finland and in California during the innovation process. In Andriessen D. (Eds.) (2007). Intellectual Capital. Haarlem: Inholland University.
Brown, H., & Ciuffetelli, D.C. (Eds.). (2009). Foundational methods: Understanding teaching and learning, p. 507. Toronto: Pearson Education.
Κατηγορία:Μάθηση
Θοδωρής Ζαγοράκης
Ο Θοδωρής Ζαγοράκης (Λυδία Καβάλας, 27 Οκτωβρίου 1971) είναι Έλληνας διεθνής πρώην ποδοσφαιριστής, πρώην πρόεδρος της ΠΑΕ ΠΑΟΚ και ευρωβουλευτής εκλεγμένος με τη Νέα Δημοκρατία. Αρχηγός της Εθνικής Ελλάδας στο Ευρωπαϊκό Πρωτάθλημα Ποδοσφαίρου 2004 και από τους καλύτερους μέσους, επελέγη από την IFFHS στην καλύτερη 11άδα όλων των εποχών του ελληνικού ποδοσφαίρου το 2021.
Σε συλλογικό επίπεδο
Γεννήθηκε στη Λυδία Καβάλας. Ξεκίνησε την καριέρα του απο τη Δόξα Λυδίας και το 1988 κλήθηκε στην μικτή της ΕΠΣ Καβάλας με την οποία κατέκτησε το πανελλήνιο πρωτάθλημα των Μικτών των Ενώσεων στον τελικο που διεξήχθη στο ΟΑΚΑ στις 24 Αυγούστου 1988, πριν τη σέντρα του Σούπερ Καπ. Αμέσως μετα πήρε μεταγραφή για την Καβάλα αγωνιζόμενος στη Β' και Γ' Εθνική κατηγορία. Σε ηλικία 21 ετών (Δεκέμβριος 1992) μετεγγράφηκε στον ΠΑΟΚ πραγματοποιώντας το ντεμπούτο του στην Α' Εθνική, ενώ τον Ιανουάριο του 1998 ταξίδεψε στην Αγγλία για να αγωνιστεί στην Πρέμιερ Λιγκ με τη Λέστερ. Ήταν μέλος της ομάδας που κατέκτησε το Λιγκ Καπ Αγγλίας αν και δεν αγωνίστηκε στον τελικό. Το 2000 επέστρεψε στην Ελλάδα φορώντας τη φανέλα της ΑΕΚ.
Στην Εθνική Ελλάδος
Ο Θοδωρής Ζαγοράκης αγωνίστηκε για πρώτη φορά με την Εθνική Ελλάδας στις 7 Σεπτεμβρίου 1994, στον εκτός έδρας αγώνα εναντίον των Νήσων Φερόε, για τα προκριματικά του Euro 1996. Βρίσκεται στη δεύτερη θέση όλων των εποχών σε συμμετοχές, πίσω από τον Γιώργο Καραγκούνη, έχοντας συνολικά 120 (στο διάστημα 1994-2007).
Υπήρξε ο αρχηγός της ομάδας που κατέκτησε το Euro 2004 που διεξήχθη στην Πορτογαλία, συμμετέχοντας ως βασικός και για ενενήντα λεπτά στους έξι αγώνες που έδωσε η ελληνική ομάδα, ενώ ανακηρύχθηκε και πολυτιμότερος ποδοσφαιριστής της διοργάνωσης, στην κορυφαία του στιγμή με τη γαλανόλευκη φανέλα. Η τελευταία του συμμετοχή πραγματοποιήθηκε στις 22 Αυγούστου 2007, στον φιλικό αγώνα στο γήπεδο της Τούμπας με αντίπαλο την Ισπανία, στον οποίο τιμήθηκε για την πολυετή προσφορά του στην ελληνική εθνική ομάδα.
Πρόεδρος του ΠΑΟΚ
Τον Ιούνιο του 2007 ανέλαβε την προεδρία της ΠΑΕ ΠΑΟΚ, ως μια μεταβατική λύση προκειμένου ο σύλλογος να αναζητήσει λύσεις στο οικονομικό και διοικητικό αδιέξοδο στο οποίο είχε περιέλθει. Στις 8 Οκτωβρίου 2009 ανακοίνωσε την παραίτησή του από τη θέση του προέδρου επικαλούμενος προσωπικούς λόγους, ωστόσο λίγους μήνες αργότερα (Φεβρουάριος 2010) επανήλθε και πάλι στο αξίωμά του.
Τον Ιανουάριο του 2012 ανακοίνωσε εκ νέου την αποχώρησή του από τη θέση του προέδρου της ΠΑΕ, τονίζοντας χαρακτηριστικά στην ανακοίνωσή του «...προκειμένου να επιστρέψει στον σύλλογο το κλίμα αγάπης και ενότητας...».
Από οικονομικό έλεγχο ορκωτών λογιστών  που έγινε στην ΠΑΕ κατά την περίοδο που ήταν πρόεδρος βρέθηκε ζημιά  30 εκατομμυρίων ευρώ και υπεξαίρεση 120.000 ευρώ. Η υπόθεση διαβιβάστηκε στο ΣΔΟΕ το οποίο μετά από έλεγχο βρήκε επιπλέον έλλειμμα 700.000 ευρώ. Κατόπιν απαγγέλθηκε τον Σεπτέμβριο του 2012 ποινική δίωξη σε βάρος του Ζαγοράκη, αλλά και του πρώην προέδρου της ΠΑΕ ΠΑΟΚ, Ηλία Βιολίδη, για υπεξαίρεση και απιστία. Μετά την απολογία του το 2014 η ανακρίτρια του 5ου Τακτικού Τμήματος  Πλημμελειοδικών Θεσσαλονίκης, τον υποχρέωσε να καταβάλλει χρηματική εγγύηση 5.000 ευρώ. Με βούλευμα του συμβουλίου Πλημμελειοδικών Θεσσαλονίκης, το 2016 απαλλάχτηκε από όλες της κατηγορίες.
Πολιτική σταδιοδρομία
Στις ευρωεκλογές του 2014 και του 2019 εξελέγη ευρωβουλευτής με τη Νέα Δημοκρατία. Στις 28 Ιανουαρίου 2020 διεγράφη από την ευρωκοινοβουλευτική ομάδα του κόμματος και επανεντάχθηκε στις 28 Ιανουαρίου 2021, σε συνάντησή του με τον πρωθυπουργό Κυριάκο Μητσοτάκη. Επιπλέον ανακοίνωσε ότι είναι ο πρόεδρος της ΕΠΟ, αφού κέρδισε τις εκλογές που έγιναν το Μάρτιο. Τον Σεπτέμβριο του ίδιου έτους παραιτήθηκε.
Προσωπική ζωή
Από το 2006 είναι νυμφευμένος με την παρουσιάστρια και πρώην μοντέλο Ιωάννα Λίλη, με την οποία έχουν αποκτήσει δύο παιδιά τη Μαρία (2007) και τον Γιάννη (2010).
Παραπομπές
Προτεινόμενη βιβλιογραφία
Μακάριος Κωνσταντινουπόλεως
Ο Μακάριος διετέλεσε Πατριάρχης Κωνσταντινουπόλεως μεταξύ των ετών 1376 - 1379 και 1390 - 1391.
Προηγουμένως είχε διατελέσει Μητροπολίτης Σεβαστείας και από την θέση αυτή είχε έλθει σε αντίθεση με την Σύνοδο σχετικά με το θέμα της εκλογής του Ματθαίου Φακρασή ως Μητροπολίτη Σερρών, την οποία δεν αναγνώρισε.
Ως ευνοούμενος του Ανδρόνικου Παλαιολόγου εκμεταλλεύτηκε το επιτυχημένο πραξικόπημά του και την άνοδό του στο Θρόνο και πέτυχε να εκλεγεί Πατριάρχης. Έστεψε τον Ανδρόνικο, όπως και τον γιο του, Ιωάννη, στις 18 Οκτωβρίου 1377.
Πατριάρχευσε την πρώτη φορά εν μέσω πολιτικών αντεγκλήσεων, οι οποίες οδήγησαν στην καθαίρεσή του το 1379, όταν ο Ανδρόνικος Παλαιολόγος έχασε τον θρόνο. Κατά τη διάρκεια της τρίτης Πατριαρχίας του Αντωνίου Δ΄ παρέμεινε σε αυστηρό περιορισμό. Ανέβηκε εκ νέου στο Θρόνο στις 30 Ιουλίου του 1390 και τον Αύγουστο Σύνοδος δώδεκα αρχιερέων υπό την προεδρία του Μητροπολίτη Ηρακλείας ακύρωσε την προηγούμενη καθαίρεσή του. Κατά την δεύτερη αυτή Πατριαρχία του ελήφθησαν σημαντικές συνοδικές αποφάσεις με αντικείμενο τη διοίκηση των επαρχιών του Πατριαρχείου. Εκθρονίστηκε εκ νέου τον Μάιο του 1391 από τον Μανουήλ Παλαιολόγο.
Πηγές
Κατηγορία:Πατριάρχες Κωνσταντινουπόλεως Κατηγορία:Επίσκοποι Σεβαστείας Κατηγορία:Βυζαντινοί επίσκοποι Κατηγορία:Βυζαντινοί του 14ου αιώνα Κατηγορία:Επίσκοποι του 14ου αιώνα
Διοικητική διαίρεση νομού Πέλλας (πρόγραμμα Καποδίστριας)
Στον παρακάτω κατάλογο αναφέρονται οι δήμοι, τα δημοτικά διαμερίσματα και οι οικισμοί του νομού Πέλλας.
thumb|right|300px
Δήμος Έδεσσας
Ο δήμος Έδεσσας έχει (πραγματικό) πληθυσμό 25.619 κατοίκους. Στον δήμο περιλαμβάνονται:
Δήμος Αριδαίας
Ο δήμος Αριδαίας έχει (πραγματικό) πληθυσμό 20.213 κατοίκους. Στον δήμο περιλαμβάνονται:
Δήμος Βεγορίτιδας
Ο δήμος Βεγορίτιδας έχει (πραγματικό) πληθυσμό 4.180 κατοίκους. Στον δήμο περιλαμβάνονται:
Δήμος Γιαννιτσών
Ο δήμος Γιαννιτσών έχει (πραγματικό) πληθυσμό 31.442 κατοίκους. Στον δήμο περιλαμβάνονται:
Δήμος Εξαπλατάνου
Ο δήμος Εξαπλατάνου έχει (πραγματικό) πληθυσμό 9.141 κατοίκους. Στον δήμο περιλαμβάνονται:
Δήμος Κρύας Βρύσης
Ο δήμος Κρύας Βρύσης έχει (πραγματικό) πληθυσμό 10.975 κατοίκους. Στον δήμο περιλαμβάνονται:
Δήμος Κύρρου
Ο δήμος Κύρρου έχει (πραγματικό) πληθυσμό 7.645 κατοίκους. Στον δήμο περιλαμβάνονται:
Δήμος Μεγάλου Αλεξάνδρου
Ο δήμος Μεγάλου Αλεξάνδρου έχει (πραγματικό) πληθυσμό 8.140 κατοίκους. Στον δήμο περιλαμβάνονται:
Δήμος Μενηίδος
Ο δήμος Μενηΐδος έχει (πραγματικό) πληθυσμό 5.493 κατοίκους. Στον δήμο περιλαμβάνονται:
Δήμος Πέλλας
Ο δήμος Πέλλας έχει (πραγματικό) πληθυσμό 7.295 κατοίκους. Στον δήμο περιλαμβάνονται:
Δήμος Σκύδρας
Ο δήμος Σκύδρας έχει (πραγματικό) πληθυσμό 15.654 κατοίκους. Στον δήμο περιλαμβάνονται:
Κατηγορία:Νομός Πέλλας Πελλας
Τεριάχι Ιωαννίνων
Το Τεριάχι, επίσημα Τεριάχιο, είναι ορεινός οικισμός της Ηπείρου στην Περιφερειακή Ενότητα Ιωαννίνων.
Γεωγραφία - Ιστορία
Το Τεριάχι βρίσκεται στα σύνορα της Ελλάδας με την Αλβανία, αμφιθεατρικά κτισμένο στις νότιες πλαγιές του όρους Ακροράχη σε υψόμετρο 695 μέτρα, σε καταπράσινη περιοχή και με θέα την κοιλάδα του ποταμού Δρίνου. Απέχει 60 χλμ. ΒΔ. από τα Ιωάννινα, 30 χλμ. Δ.-ΒΔ. από το Καλπάκι και 10 χλμ. ΒΑ. από τον συνοριακό σταθμό Κακαβιάς. Ιστορικά ανήκει στα χωριά του Πωγωνίου. Ως οικισμός αναφέρεται επίσημα, μετά την απελευθέρωση, το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με το Σταυροδρόμι αποτελούν τη τοπική κοινότητα Τεριαχίου που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 ως κοινότητα έχει ως πληθυσμό 37 κατοίκους, ενώ ως οικισμός 26.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Πωγωνίου
Παπάς
μικρογραφία|δεξιά|Παπατζής σε δρόμο της Σκοκχόλμης.
Ο παπάς είναι στοίχημα απάτη υπό την προσποίηση ότι είναι παιχνίδι οξυδέρκειας.
Κανόνες
Ο κοινώς λεγόμενος «παπατζής» κινεί τρία τραπουλόχαρτα πέρα δώθε. Ένα από αυτά, ο «παπάς», έχει φιγούρα (ρήγας, ντάμα ή βαλές) και ζητείται να βρεθεί. Οι παίκτες βάζουν στοίχημα ποιο είναι το συγκεκριμένο τραπουλόχαρτο. Σχεδόν πάντα χάνουν τα λεφτά τους, ενώ ένας μυστικός συνεργάτης του απατεώνα (ή περισσότεροι), ο κοινώς λεγόμενος «αβανταδόρος», όταν βάζει στοίχημα κερδίζει, και με αυτό τον τρόπο παρακινεί το ενδιαφέρον των υπολοίπων να παίξουν και αυτοί. Το όνομα του παιχνιδιού προέρχεται από τις λέξεις που λέει ο απατεώνας όταν μετακινεί τα τραπουλόχαρτα: «εδώ παπάς, εκεί παπάς, που είναι ο παπάς;»
Ιστορία
Πρώτος ο Ρωμαίος Σενέκας περιέγραψε ένα κόλπο, που μοιάζει με τον παπά. Στην πρόσφατη ιστορία συναντάμε τον παπά για πρώτη φορά στο Λονδίνο του 19ου αιώνα. Στην Αθήνα ήταν καθημερινό φαινόμενο & στην οδό Πανεπιστημίου, αλλά κυρίως στην οδό Αθηνάς τις εποχές του '50 & του '60, όπως μαρτυρούν οι στίχοι του άριστης γενικής περιγραφής λαϊκού τραγουδιού «Οι παπατζήδες».
Εξωτερικοί σύνδεσμοι
Κατηγορία:Απάτη
Γερόγομπος
Με το όνομα Γερόγομπος, ή Γερογόμπος φέρεται σημαντικό ακρωτήριο της Κεφαλονιάς που αποτελεί τη δυτική εσχατιά της νήσου και ομοίως τη νοτιοδυτική της χερσονήσου Παλικής.
Το Ακρωτήριο Γερογόμπος είναι ένα εξαιρετικά άγριο και απόκρημνο ακρωτήριο, επί του οποίου από το 1906 φέρεται σπουδαίος για τη ναυτιλία ομώνυμος φάρος, πελαγοδρομίας, περιστροφικός, του οποίου η φωτοβολία φθάνει τα 30 ναυτικά μίλια.
Εξωτερικοί σύνδεσμοι
Κατηγορία:Κεφαλονιά Κατηγορία:Ιόνιο Πέλαγος Κατηγορία:Ακρωτήρια της Ελλάδας
Σημαία της Βόρειας Βραβάντης
thumb|right|250px|Η σημαία της Βόρειας Βραβάντης Η σημαία της Βόρειας Βραβάντης (Ολλανδικά:vlag van Noord-Brabant ή Brabants Bont) αποτελείται από 24 κόκκινα και άσπρα τετράγωνα, σε πρότυπο σκακιέρας. Αν και χρησιμοποιούνταν από το Μεσαίωνα, καθιερώθηκε ως επίσημη σημαία της Βόρειας Βραβάντης στο 1959. Η σημαία της Αμβέρσας είναι φιλοτεχνημένη στο ίδιο πρότυπο, όμως με διαφορετικά χρώματα.
Βόρεια Βραβάντη Κατηγορία:Βόρεια Βραβάντη
Σημαία του Οφεράισσελ
thumb|200px|Η σημαία του Οφεράισσελ Οι κίτρινες και κόκκινες λωρίδες της σημαίας του Οφεράισσελ αντιπροσωπεύουν το Εθνόσημο της Ολλανδίας που φέρει τα ίδια χρώματα, ενώ η μπλε λωρίδα στο κέντρο της σημαίας συμβολίζει τον ποταμό Άισελ, από τον οποίο πήρε το όνομά της η επαρχία.
Η σημαία καθιερώθηκε επίσημα στις 20 Αυγούστου του 1948.
Βόρεια Βραβάντη
Καλύπτει έκταση 4.919 τ.χλμ. από τα οποία, 162 τ.χλμ. είναι επιφάνειες νερού. Έχει συνολικό πληθυσμό 2.415.946 κατοίκων (2006) με πληθυσμιακή πυκνότητα 491 κατοίκων ανά τ.χλμ.
Ιστορία
Η σημερινή επαρχία ήταν παλαιότερα το βόρειο τμήμα του «Δουκάτου της Βραβάντης», του οποίου το νότιο τμήμα βρίσκεται σήμερα στο Βέλγιο. Μετά την Ένωση της Ουτρέχτης η περιοχή διεκδικήθηκε από τις Ηνωμένες Ολλανδικές Επαρχίες, και την Ισπανία που κατείχε τότε το Νότιο τμήμα της Ολλανδίας. Στη συνέχεια, η επαρχία εντάχθηκε στη Μπαταβική Δημοκρατία, μετά τη Μπαταβική Επανάσταση, με το όνομα Bataafs Brabant. Τέλος, το 1815, με την ένωση Βελγίου-Ολλανδίας στο Ηνωμένο Βασίλειο των Κάτω Χωρών, η Βόρεια Βραβάντη καθιερώθηκε ως επαρχία, για να ξεχωρίζει από τη Νότια Βραβάντη του σημερινού Βελγίου.
Έως σήμερα η Βόρεια Βραβάντη διατηρεί ισχυρή Ρωμαιοκαθολική παράδοση. Έτσι, το 57% των κατοίκων είναι Καθολικοί και 6% Προτεστάντες.
Εξωτερικοί σύνδεσμοι
Κατηγορία:Επαρχίες της Ολλανδίας
Ουίλλιαμ Χιούελ
Ο Ουίλλιαμ Χιούελ (William Whewell, ΔΦΑ:/hjuːəl/, 24 Μαΐου 1794 - 6 Μαρτίου 1866) ήταν ήταν Άγγλος πολυμαθής, επιστήμονας, Αγγλικανός ιερέας, φιλόσοφος, θεολόγος, ορυκτολόγος και ιστορικός της επιστήμης. Διετέλεσε διευθυντής του Trinity College, στο Καίμπριτζ. Φοιτώντας εκεί, διακρίθηκε τόσο στην ποίηση, όσο και στα μαθηματικά.
Μία από τις μεγαλύτερες συνεισφορές του Χιούελ στην επιστήμη του ήταν η συγγραφική του δεινότητα και οι διαυγείς επιμέλειές του σε κείμενα. Συχνά αλληλογραφούσε με πολλούς στον τομέα του και τους βοηθούσε στον καθορισμό νέων όρων για τις ανακαλύψεις τους. Πιστώνεται μεταξύ άλλων για την συνεισφορά του στους όρους επιστήμονας, φυσικός, γλωσσολογία, καταστροφισμός, ομοιομορφισμός. Πρότεινε, επίσης, τους όρους ιόν, διηλεκτρικός, άνοδος και κάθοδος στον Μάικλ Φάραντεϊ.
Ο Χιούελ απεβίωσε στο Καίμπριτζ το 1866, εξαιτίας πτώσης από το άλογό του.
Παστόρ Μαλδονάδο
Ο Παστόρ Μαλδονάδο (πλήρες όνομα Pastor Rafael Maldonado Motta, γεν. στις 9 Μαρτίου του 1985 στο Μαρακάι) είναι Βενεζουελανός οδηγός της Φόρμουλα 1. Αγωνίστηκε στις ομάδες της Γουίλιαμς (2011-2013) και της Λότους (2014-2015).
Πρώτα χρόνια
Ο Μαλδονάδο γεννήθηκε στο Μαρακάι της Βενεζουέλας. Ξεκίνησε την καριέρα του στη Ρενώ Φόρμουλα 1.
Formula Renault 3.5
Ο Μαλδονάδο εξασφάλισε θέση βασικού οδηγού με την ομάδα της Draco Racing το 2006. Τερμάτισε τη σεζόν 3ος με συνολικά 3 νίκες, 6 βάθρα και 5 πολ ποζίσιον.
GP2
Την επόμενη χρονιά ο Μαλδονάδο προσέλκυσε, λόγω των επιδόσεών του, το ενδιαφέρον αρκετών ομάδων και ως επακόλουθο υπέγραψε με την ομάδα της Trident Racing. 4 αγώνες μετά κατέκτησε την πρώτη του νίκη στο πρωτάθλημα στον αγώνα του Μονακό. Η συνέχεια της σεζόν, παρ΄ όλα αυτά, δεν ήταν η ιδανική καθώς, εξαιτίας ενός τραυματισμού, αναγκάστηκε να χάσει τους τελευταίους 4 αγώνες μένοντας εκτός της τελικής δεκάδας.
Την επόμενη χρονιά μετακινήθηκε στην ομάδα της Piquet Sports και τερμάτισε τη σεζόν 5ος αφού κατάφερε να αναρριχηθεί στην κατάταξη στους τελευταίους 6 αγώνες.
Το 2009 βρέθηκε στην ομάδα της ART Grand Prix. Οι επιδόσεις του ομόσταυλού του, Νίκο Χούλκενμπεργκ, ο οποίος κέρδισε και το πρωτάθλημα, κάλυψαν τις δικές του επιδόσεις, κατάφερε, όμως, να τερματίσει 6ος βοηθώντας την ομάδά του στην κατάκτηση του τίτλου.
2011
Το 2011 υπήρξε η πρώτη χρονιά του Μαλδονάδο στο πρωτάθλημα της Φορμούλα 1 διαγωνιζόμενος με την ομάδα της Γουίλιαμς. Αντικατέστησε τον πρώην ομόσταυλό του, Νίκο Χούλκενμπεργκ, συνοδεύοντας τον Ρούμπενς Μπαρικέλο. Εκτός των επιδόσεων του εντός πίστας, ο Μαλδονάδο απέκτησε χορηγία και από την κυβέρνηση της Βενεζουέλας μέσω της εταιρίας πετρελαίων PDVSA.
2012
Η επόμενη χρονιά βρήκε τον Μαλδονάδο να συνεργάζεται με τον Μπρούνο Σένα. Η χρονιά αυτή σημαδεύτηκε για τον οδηγό, λόγω της πρώτης του νίκης στη Φόρμουλα 1 στο Ισπανικό Γκραν Πρι. Στη μάχη για την πρώτη θέση εκκίνησης στον αγώνα, ο Μαλδονάδο τερμάτισε δεύτερος, πίσω από τον Λιούις Χάμιλτον. Μετά, όμως, και από τον αποκλεισμό του δεύτερου από τις κατατακτήριες στην πρώτη θέση βρέθηκε ο Μαλδονάδο, κατορθώνοντας να κλειδώσει την πρώτη και μοναδική νίκη του στο άθλημα. Μετά και το πέρας των αγώνων, ο Μαλδονάδο δέχτηκε 14 ποινές, είτε για ατυχήματα, είτε για αλλαγές στο κιβώτιο ταχυτήτων, οι οποίες συνολικά του στοίχισαν 38 θέσεις. μικρογραφία|Ο Παστόρ Μαλδονάδο στο GP2
2013
Το 2013 ήταν η τελευταία χρονιά του οδηγού στην ομάδα της Γουίλιαμς, αυτή τη φορά συνοδευόμενος στη σύνθεση της ομάδας από τον Φινλανδό Βάλτερι Μπότας. Οι επιδόσεις του στους αγώνες και η έντάση που προκλήθηκε με τους ιθύνοντες της ομάδας από την αρχή της σεζόν, λόγω αρνητικών σχολίων του για το μονοθέσιο, οδήγησαν σε ρήξη των δύο πλευρών και ως εκ τούτου στην αποχώρησή του από τη Γουίλιαμς.
2014
Για το 2014 ο οδηγός υπέγραψε συμβόλαιο με την ομάδα της Λότους με το δίδυμο να συμπληρώνεται από τον Ρομάν Γκροζάν. Αυτή η χρονιά δεν υπήρξε αρκετά διαφορετική για τον Μαλδονάδο καταφέρνοντας μόνο στο Γκραν Πρι των Ηνωμένων Πολιτειών να τερματίσει 9ος ολοκληρώνοντας τη σεζόν στη 16η θέση.
2015
Η τελευταία χρονιά του στη Φόρμουλα 1 υπήρξε καλύτερη από άποψη επιδόσεων με τον ίδιο να ολοκληρώνει τη σεζόν 14ος με 27 πόντους παρά την πληθώρα ατυχημάτων στα οποία εμπλέχθηκε. μικρογραφία|Ο Παστόρ Μαλδονάδο στην πρώτη του νίκη στη Φόρμουλα 1 το 2012
Εξωτερικοί σύνδεσμοι
Κατηγορία:Βενεζουελανοί οδηγοί Φόρμουλα 1
Ντιναμό Μπατούμι
Η Ντιναμό Μπατούμι είναι μια γεωργιανή ποδοσφαιρική ομάδα από το Μπατούμι, Αζαρία. Συμμετείχε στο Πρωτάθλημα ποδοσφαίρου Γεωργίας, την ανώτατη κατηγορία της χώρας μέχρι τη σεζόν 2007-08 που υποβιβάστηκε στη δεύτερη κατηγορία, Pirveli Liga. Την περίοδο 2011-12 επέστρεψε στην ανώτατη κατηγορία. Έδρα της ομάδας είναι το στάδιο Chele Arena, Kobuleti.
Εξωτερικοί σύνδεσμοι
Κατηγορία:Ποδοσφαιρικές ομάδες Γεωργίας Κατηγορία:Ιδρύσεις ποδοσφαιρικών ομάδων το 1923 Κατηγορία:Ντιναμό Μπατούμι